Jautakiai

Jautakiai (žemaidi Jautakē) on küla Leedus Mažeikiai rajoonis Tirkšliai vallas.

Jautakiai asub Venta jõe kaldal. Osaliselt ulatuvad külla Natura 2000 alad Venta jõe org ja Venta keskjooks.https://www.geoportal.lt/map/ 

Külas on hüdroelektrijaam.

Jautakiai nimi on tulnud isikunimest Jautakis.

Küla on esmamainitud 1738. aastal. Arheoloogiliste uuringute andmete põhjal võib siiski arvata, et see on olnud järjepidevalt asustatud esimesest aastatuhandest saadik. J. Stankus. Jautakių (Mažeikių raj.) piliakalnio ir gyvenvietės tyrinėjimai 1975 metais // Archeologiniai tyrinėjimai Lietuvoje 1974 ir 1975 metais., 1978. – Lk. 28 – 31.

 Kaitstavad mälestised 
pisi|left|Jautakiai vesiveski
Muinsuskaitse all on Jautakiai Stulpinase vesiveski. Selle rajas insener Napoleonas Stulpinas. Veski on kahekorruseline konstruktivistlik mansardkorrusega hoone. Selle juurde kuulub ka maakividest pais Venta jõel. Hoonet kaunistavad tellistest karniisid ja rosetid. Veski tegutses aastani 1946, seejärel muudeti see hüdroelektrijaamaks. 1977. aastal rajati sinna Mažeikiai kompressoritehase puhkebaas. Selle käigus ehitati ümber veskilikud konsoolid ja erker. 2004. aastal taastati paisjärv ja hüdroelektrijaam.Vandens malūnas, vad. Stulpino Pärast erastamist avati hoones restoran.

pisi|Linnamägi
Jautakiaisse jääb Venta jõe kaldal asuv linnamägi koos selle juures asuva asulakohaga. See kompleks oli kasutusel I aastatuhandest XIII sajandini.Jautakių piliakalnis su gyvenviete Sealses asulakohas on ligi pooleteist meetri paksune kultuurikiht.Jautakių piliakalnio su gyvenviete gyvenvietė Pilale nime kandva linnuse hoov on kolmnurkne, 45 meetri pikkune ja 4–15 meetri laiune. Seda piirab 1,5 meetri kõrgune ja 17 meetri laiune vall. Arheoloogilistel uurimistel avastati, et selle rinnatist oli kohati tugevdatud kividest müüriga, säilinud olid ka puidust palissaadi jäänused. Nõlvad on läänes kaheksa meetri kõrgused, mujal on linnamäe kõrguseks 13–15 meetrit. Linnust on piiranud vallikraav, kuigi idas on Venta jõgi selle minema uhtunud. Põhjas oli see nelja meetri laiune ja 1,5 meetri sügavune, ka oli sel küljel linnusehoovist kuus meetrit madalamal asuv terrass. Ka teistel külgedel oli vallikraav pooleteist meetri sügavune – läänes nelja meetri laiune, lõunas kolme meetri laiune. Linnusehoovil on meetri paksune kultuurikiht.Jautakių piliakalnio su gyvenviete piliakalnis, vad. Pilale, Pilies kalnu

Elanikkond

<tr valign=top><td>
 75 (1902)
 173 (1923)
 155 (1959)
 97 (1970)
 30 (1979)
<td>
 34 (1989)
 12 (2001)
 50 (2011)
 79 (2021)

 Viited 

 Välislingid 

Küla portaalis vietoves.Lt
Küla Mažeikiai piirkonna entsüklopeedias

Kategooria:Mažeikiai rajooni külad